**Posudek oponenta bakalářské práce – teoretická/praktická část\***

|  |  |
| --- | --- |
| **Jméno a příjmení studenta** | **Leona Smržová** |
| **Studijní program** | **B 8206 Výtvarná umění** |
| **Obor/ateliér** | **Multimedia a design – Design obuvi** |
| **Forma studia** | **prezenční Akad. rok** | **2012/13** |
|  |  |
| **Název práce** | **Inspirace autoportrétem** |
| **Oponent práce** | **PhDr. Dana Lapšanská** |

***V abstrakte svojej bakalárskej práce „Inspirace autoportrétem“ Leona Smržová uvádza, že sa chce v teoretickej časti práce inšpirovať vlastným autoportrétom, ktorý vníma ako autoportrét duše a myšlienok. Ďalšími inšpiráciami autorke boli aj práce viacerých umelcov. V praktickej časti sa veľmi odvážne zamerala najmä na vizuálnu stránku a koncept svojej bakalárskej práce.***

***V prvej kapitole s názvom Autoportrét sa autorka sústredila tak na telo ako aj na dušu človeka. Zdrojom podnetom v podkapitole Telo bola pre ňu výstava The Human Body ako aj veľmi krátky a priveľmi subjektívny pohľad na tetovanie, žiaľ, bez akéhokoľvek teoretického ukotvenia. V druhej časti tejto kapitoly Leona Smržová svoje úvahy o duši človeka oprela naopak o čisto teoreticko –historické odkazy a na záver ako inšpiráciu použila obsahové resumé filmu Mr. Nobody.***

***Druhá kapitola s názvom Umenie nie je vec, je to cesta - je autorkiným výberom umeleckých inšpirácií konkrétnych umelcov, do ktorého zaradila poľského maliara a grafika Zdzisława Beksińskiho, predstaviteľa amerického konceptuálneho umenia a performance Tonyho Orrica, mladého japonského japonského umelca Tetsiho Ohnariho britského sklára Colina Renieho, maliara Damiena Hirsta či francúzskeho umelca Yva Kleina. V závere druhej kapitoly autorka píše, ...že všetky cesty kam smeruje túto prácu sú pre ňu teraz otvorené.***

***Bezprostredne, hneď v úvode tretej kapitoly s názvom Spolupráca s firmami autorka píše, že v tomto štádiu už mala celkom jasno, kam chce svoju prácu smerovať. Kladiem si v tomto prípade otázku, či táto úvodná veta tretej kapitoly nepopiera tvrdenie z konca druhej kapitoly? Následne v tejto tretej kapitole autorka píše o káve, jej prezentácii v kaviarni a o čokoláde, aby v závere konštatovala, že pre jej prácu nie sú dôležité veľmi druhy a značky čokolád, skôr jej farba, hustota, mat, či lesk povrchu a možnosť jej spracovania. Len krátka niekoľkoriadková podkapitola Rukavice Napa..., ktorá je sčasti prebratým textom z internetu, si určite vzhľadom na odbor štúdia podrobnejšiu analýzu určite zaslúžila. Veď samotná téma rukavíc je nesmierne zaujímavá.***

***Zámer teoretickej časti tejto práce – inšpirovať sa vlastným autoportrétom, ktorý vníma autorka ako autoportrét jej duše a myšlienok, ďalej prácami viacerých umelcov a hľadanie vlastného výtvarného prostriedku, ktorým sa stala pre ňu káva - vnímam ako zdokumentovanie množstva podnetov, akýmsi sumárom osobných výpovedí a zážitkov, rôznorodých umeleckých inšpirácií a sčasti knižných teoreticko-historických odkazov, ktoré v konečnom výsledku na záver teoretickej časti síce neprinieslo očakávané jasne sformulované východiská pre projektovú a praktickú časť práce, ale naznačilo odvahu a chuť autorky popasovať sa s výtvarnou stránkou dizajnu obuvi a doplnkov na celkom inej, konceptuálnej báze.***

***V praktickej a projektovej časti tejto bakalárskej práce takisto cítiť čiastočnú neistotu, no zároveň aj chvályhodnú snahu o hľadanie nových výrazových prostriedkov. Cením si túto novátorskú polohu, no pripomínam, že aj v tomto prípade sa očakáva kvalitná dokumentácia tak po obsahovej ako aj formálnej stránke.***

Návrh klasifikace ...B – veľmi dobre........................................................

V(e) ..Bratislave.................................... dne ...6.6.2013...................................

 ......................................……………… podpis oponenta práce

Pro klasifikaci použijte tuto stupnici:

|  |  |  |  |  |  |
| --- | --- | --- | --- | --- | --- |
|  A - výborně | B - velmi dobře | C – dobře | D - uspokojivě | E - dostatečně | F - nedostatečně |